White Rabbit

«White Rabbit» er ein psykedelisk rock/acid rock-song av Jefferson Airplane frå albumet deira Surrealistic Pillow frå 1967. Han vart gjeven ut som singel og var den andre hitsingelen deira, med ein åttandeplass i på singellista i USA. Songen vart rangert på 483. plass på lista til Rolling Stone over dei 500 største songane gjennom tidene., 27. plass på lista til Rate Your Music over dei største singlane gjennom tidene, samt at han ligg på lista til Rock and Roll Hall of Fame over 500 songar som forma rockehistoria.

Historie

«White Rabbit» vart skriven av Grace Slick medan ho framleis song i The Great Society. Då bandet vart oppløyst i 1966 vart Slick invitert med i Jefferson Airplane for å erstatte Signe Toly Anderson, som forlet bandet då ho fødde eit barn. Det første albumet ho spelte inn med Jefferson Airplane var Surrealistic Pillow, og Slick tok med seg to songar frå det tidlegare bandet hennar, hennar eigen «White Rabbit» og «Somebody to Love» , skriven av Darby Slick og spelt inn som «Someone to Love» av the Great Society. Begge songane vart store hittar for Jefferson Airplane og har sidan vore tilknytt bandet.

Tekst og komposisjon

Songen er ein av dei tidlegaste songane til Grace Slick, skriven anten seint i 1965 eller tidleg i 1966, og samanliknar hallusinasjonane ein opplever med psykedeliske dop, som LSD og psilocybinsoppar, med bilete frå fantasiverka til Lewis Carroll: Alice's Adventures in Wonderland frå 1865 og oppfølgjaren Through the Looking-Glass frå 1871. Hendingane i desse bøkene, som at ein endrar storleik etter å ha ete sopp eller drikke ein ukjend drykk, vert omtalte i songen. Fleire av karakterane frå bøkene vert òg omtalte. 

For Slick og andre i 1960-åra var narkotika ein del av den sosiale eksperimenteringa. Med gåtefull tekst vart «White Rabbit» ein av dei første songane som klarte å snike naroktikareferansar gjennom radiosensuren. Sjølv Marty Balin, som etter kvart vart rivalen til Slick i Airplane, reknar songen som eit «meisterverk». 

Songen er skriven som eit stigande crescendo liknande Ravel sin kjende Boléro, og har ein sterk spansk påverknad med hornarrangement av Spencer Dryden. Musikken kombinert med teksten er ein sterk indikasjon på sanselege effektane ein får med hallusinogen.

Medverkande
 Grace Slick – vokal
 Jorma Kaukonen – sologitar
 Paul Kantner – rytmegitar
 Jack Casady – bass
 Spencer Dryden – trommer

Salslister

Vekeslister

Årslister

Cashbox (11 veker): 59, 45, 23, 14, 12, 11, 8, 6, 7, 22, 41

Andre versjonar 
Songen er spelt inn av mange andre artistar opp gjennom åra
 1971 – av jazzgitaristen George Benson
 1980 – av punkbandet The Last Words
 1980 – av punk/gothrockbandet The Damned 
 1981 – av postpunkbandet The Mo-Dettes
 1987 – av heavy metal-bandet Sanctuary
 1987 – av heavy metal-band Lizzy Borden
 1987 – av synth-popbandet Act
 1987 – av avant–garde-jazzbandet Durutti Column
 1989 – av hardcore punk-bandet Slapshot
 1990 – av houseduetten David Diebold og Kim Cataluna
 1995 – av The Murmurs  (MCA Records)
 1995 – av Mephisto Walz
 1996 – av Emilíana Torrini
 1996 – av det norske heavy metal-bandet In the Woods... 
 1996 – av black metal-bandet Wind of the Black Mountains (som «Black Goat») 
 2001 – av industribandet Collide. A remix version appears in the ending credits of the 2007 film, Resident Evil: Extinction
 2002 – av Sleater-Kinney 
 2002 – av Enon for Don't Know When I'll Be Back Again VVA-samlinga
 2003 – av den eksperimentelle rockegruppa Blue Man Group med vokal av Esthero
 2003 – av June Tabor og the Oysterband
 2004 – av My Morning Jacket
 2005 – av Siobhan Fahey 
 2006 – remiksa av psykedelisk trance-artisten Fuzzion som «Little Girl» på albumet Black Magic.
 2006 – av punkcabaret- duetten The Dresden Dolls 
 2006 – av The Cadets Drum and Bugle Corps i showet deira Volume 2: Through the Looking Glass
 2006 – av Lana Lane.
 2007 – av Patti Smith på albumet Twelve.
 2007 – av The Vincent Black Shadow 
 2007 – av rockebandet Rango Tango.
 2007 – av The Crüxshadows 
 2008 – av The Spectacles 
 2008 – av The Smashing Pumpkins som ein smakebit i songen «Heavy Metal Machine».
 2009 – av Nike Borzov 
 2010 – av Grace Potter and the Nocturnals på Alice in Wonderland.

Samplingar
«Eye Examination» av Del tha Funkee Homosapien
«Rabbit Hole» av Living Legends på albumet Almost Famous (2001)
«Do Whatcha Gotta» av Nice & Smooth
«Needful Things» av Psycho Realm
«Minute By Minute» av Girl Talk
«Collie Trippz» av DJ Marky og S.P.Y

Kjelder 
Denne artikkelen bygger på «White Rabbit (song)» frå ,  den 10. februar 2011. 
 oppgav desse kjeldene:

Bakgrunnsstoff
Songomtale: White Rabbit, Allmusic.
 

Singlar frå 1967
Jefferson Airplane-songar
Songar skrivne av Grace Slick
Songar produserte av Rick Jarrard
Singlar frå 1980
Singlar frå 1983
Songar om narkotika
Musikkbasert på Alice i Eventyrland
Grammy Hall of Fame Award
RCA Victor-singlar
Nummer-ein-singlar i Canada
The Damned-songar
Patti Smith-songar
Blue Man Group-songar
My Morning Jacket-songar
 483